**Jeff Wayne's Musical Version of The War of the Worlds** er et dobbelt konseptalbum av Jeff Wayne. Albumet er en slags musikal-versjon av science fiksjon-romanen Klodenes kamp (The War of the Worlds) av H.G. Wells. Musikkstilen betegnes som progressiv rock. Albumet ble utgitt i Storbritannia 9. juni 1978.

Albumet
-------

Historien fortelles med en blanding av musikk, replikker, lange spor med mange instrumentale partier, og en fortellerstemme Fortelleren er Richard Burton, som også spiller hovedrollen. Flere av datidens mest kjente artister, som David Essex, Phil Lynott og Julie Covington, deltar som skuespillere.

Den første singelen som ble utgitt, "The Eve of the War", er i utgangspunktet instrumental, med en enkelt tekstlinje gjentatt noen ganger mot slutten av sangen. 

Det er flere versjoner av albumet og CD-en. Det finnes også en utgivelse fra live-turneen, DVD-er og et videospill.

Mottakelse
----------

Utgivelsen var svært vellykket, med blant annet førsteplasser på 11 lands salgslister, og hele 290 uker på den britiske listen. Albumet har solgt i 15 millioner eksemplarer, og selger fortsatt godt. I 2018 ble det kåret til det 32. mest solgte studioalbumet noensinne i Storbritannia.

Handling
--------

Historien utspiller seg i 1904. Man observerer store grønne flammer som bryter ut fra overflaten på Mars, og noen dager senere lander kokonger på jorden. Fra disse kommer marsboere og store krigsmaskiner som de kontrollerer. Med strålevåpen dreper de vilkårlig mennesker og setter hus i brann. Menneskeheten virker dømt til undergang.

Men akkurat når alt virker tapt, viser det seg at inntrengerne ikke tåler de jordiske bakteriene, og de dør. Jorden er reddet. 

Jeff Wayne valgte å lage sitt eget tillegg til H. G. Wells historie: "Epilogue (Part 2)" forteller historien om jordiske astronauter som nettopp landet på Mars. Plutselig er kommunikasjonen mellom astronautene og romkontrollen brutt. På samme tid kan man se grønne flammer dukke opp fra overflaten av Mars.

Spor på albumet
---------------

All dialog skrevet av Doreen og Jerry Wayne, basert på H.G. Wells' originaltekst.

Alle spor er skrevet av Jeff Wayne, bortsett fra hvor annet er oppgitt.

Side A| Nr. | Tittel | Skuespiller | Lengde |
| --- | --- | --- | --- |
| 1. | "The Eve of the War" | Justin Hayward og Richard Burton | 9:06 |
| 2. | "Horsell Common and the Heat Ray" | Richard Burton | 11:36 |
| Total lengde: | **20:42** |

Side B| Nr. | Tittel | Skuespiller | Lengde |
| --- | --- | --- | --- |
| 1. | "The Artilleryman and the Fighting Machine" | David Essex og Richard Burton | 10:36 |
| 2. | "Forever Autumn" (tekst av Paul Vigrass og Gary Osborne) | Justin Hayward og Richard Burton | 7:43 |
| 3. | "Thunder Child" (tekst av Gary Osborne) | Chris Thompson og Richard Burton | 6:10 |
| Total lengde: | **24:29** |

Side C| Nr. | Tittel | Skuespiller | Lengde |
| --- | --- | --- | --- |
| 1. | "The Red Weed (Part 1)" | Richard Burton | 5:55 |
| 2. | "Parson Nathaniel" | Phil Lynott and Richard Burton | 1:45 |
| 3. | "The Spirit of Man" (tekst av Gary Osborne) | Julie Covington, Phil Lynott, og Richard Burton | 9:52 |
| 4. | "The Red Weed (Part 2)" | Richard Burton | 6:51 |
| Total lengde: | **24:23** |

Side D| Nr. | Tittel | Skuespiller | Lengde |
| --- | --- | --- | --- |
| 1. | "Brave New World" (tekst av Gary Osborne) | David Essex og Richard Burton | 12:13 |
| 2. | "Dead London" | Richard Burton | 8:37 |
| 3. | "Epilogue (Part 1)" | Richard Burton | 2:42 |
| 4. | "Epilogue (Part 2)" | Jerry Wayne | 2:02 |
| Total lengde: | **25:34** |

Medvirkende på albumet
----------------------

* Richard Burton - forteller (Journalisten: forteller, hovedpersonen)
* Justin Hayward - vokal (Journalistens sangstemme)
* David Essex - fortelling og vokal (Artillerist)
* Chris Thompson - vokal (Menneskehetens stemme)
* Phil Lynott - fortelling og vokal (Pastor Nathaniel)
* Julie Covington - fortelling og vokal (Beth)
* Jerry Wayne - fortelling (Stemmen fra NASA)

* **Black Smoke Band** (på albumet)
	+ Jeff Wayne - komponist, arrangør, keyboard, synthesizer
	+ Chris Spedding - elektrisk gitar, akustisk gitar
	+ Herbie Flowers - bassgitar
	+ Ken Freeman - keyboard, synthesizer
	+ George Fenton - Santur, sitar, tar
	+ Jo Partridge - gitarer ("The Heat Ray"), mandolin, vokal ('Ulla's)
	+ Barry Morgan - trommer
	+ Barry da Souza, Roy Jones, Ray Cooper - perkusjon
	+ Paul Vigrass, Gary Osborne, Billy Lawrie - bakgrunnsvokal
	+ **Strykeorkester**
		- Littlechap Strings

Andre innspillinger
-------------------

Liz McClarnon som Beth i 2010
I forbindelse med promoteringen av albumet i 1978 ble et forkortet album laget. Spesielle introer og avslutninger måtte legges på noen spor fordi de ganske enkelt ikke ble skrevet med radio i tankene. "Air play"-albumet ble så bra at CBS i 1981 bestemte seg for å gi det ut med tittelen *Highlights from Jeff Wayne's Musical Version of The War of the Worlds.*

To spanske versjoner kom i 1978, en tysk versjon ble utgitt i 1980, og en remikset versjon fra 1989 av "The Eve of the War" av Ben Liebrand nådde nummer 3 på den britiske singellisten. 

En ny utgave av albumet fra 1995 inneholdt flere remikser av noen spor. I 2000 ble remikser av flere spor, av forskjellige artister, fra det originale albumet utgitt på en dobbel-CD med tittelen *The War of the Worlds: ULLAdubULLA - Remix Album*.

I 2005 ble det originale albumet utgitt på nytt i to former: en i et remasteret dobbeltalbum Hybrid Multichannel Super Audio CD-sett; en annen i en 7-platers "Collector's Edition". En ny utgave *ULLAdubULLA II* hadde noen nye spor og kom i 2006. 

En remiks av "The Eve of the War" ble også gitt ut på CD og vinyl i 2006. Dette sporet er også gitt ut av en rekke andre artister, som det australske progressive metalbandet Alchemist i 1998. Men de fleste versjonene er gitt ut av synthesizer artister som: Cris Cozens (1994), Dirkjan Ranzijn (1996), Z. Marco & Darrek Chiodo (2000), Magnetic Scope (2008), Jack Hallam (2008), Mark Hartman (2008), David Moore (2013), Sebastian Lightfoot (2011), Futureworld Orchestra (2014), Orquesta Musica Maravillosa (2015), Bob Russel (2017) og mange flere. I 2020 kom også elektronika bandet Retro Crowd med sin versjon.

Turneer
-------

Etter den første turneen med Richard Burton som forteller har det vært en rekke turneer med mange forskjellige forteller, vokalister og musikere.

Fra 2006 til 2021 har det blitt turnert mer eller mindre kontinuerlig rundt i mange land og mange verdensdeler. I 2021 har turnen 12 lastebiler med utstyr og har en rekke spesialeffekter.

Referanser
----------

1. 1 2  «The Story - TWOTW». *The War of The Worlds*. Besøkt 11. oktober 2021.
2. 1 2  «Billboard 200 Chart». *Billboard*. Besøkt 11. oktober 2021.
3. ↑  «The story behind Jeff Wayne's The War Of The Worlds». *loudersound* **(engelsk)**. 26. september 2020. Besøkt 11. oktober 2021.
4. ↑  «Jeff Wayne and David Essex: how we made The War of the Worlds». *the Guardian* **(engelsk)**. 14. januar 2014. Besøkt 11. oktober 2021.
5. ↑  «NY Times».
6. ↑  «Hear the Prog-Rock Adaptation of H.G. Wells' War of the Worlds: The 1978 Rock Opera That Sold 15 Million Copies Worldwide | Open Culture» **(engelsk)**. Besøkt 11. oktober 2021.
7. ↑  «BBC Radio 2 - Pick of the Pops - The Top 40 Best-Selling Studio Albums of All Time». *BBC* **(engelsk)**. Besøkt 11. oktober 2021.
8. ↑  «A Summary and Analysis of H. G. Wells’s The War of the Worlds». *Interesting Literature* **(engelsk)**. 29. juni 2021. Besøkt 11. oktober 2021.
9. ↑  «Jeff Wayne – The War Of The Worlds : ULLAdubULLA The Remix Album (2000, CD)» **(engelsk)**. Besøkt 11. oktober 2021.
10. ↑  «World radio history» (PDF).